Gister het 2 jagters by ons 'n ietermagog gesien. Ek het self nog net een gesien so 3 jaar gelede. Ons sien al hoe meer bakoorjakkalsies ook wat baie oulik is. Tierboskat, siwetkat, ratel, aardwolf, vaalboskat en bruin hiëna sien ons nie gereeld nie maar hulle is hier. Erdvarke blyk die laaste jaar of so minder te wees hier by ons. Ek was gelukkig genoeg om 2 jagluiperds te sien 'n jaar gelede (al maak hulle skade). Luiperds word soms op die kameras afgeneem maar ek het nog net een gesien. Ons het selfs 3 olifant-besoekers gehad in die laaste 2 jaar.
Die laaste 2 of 3 maande het ek weer nogal interessante diere opgemerk. Een jong luiperd, en die aand daarna 'n groot een. 4 bakoorjakkalsies terwyl ek een oggend die beeste kyk. Een groot bruin hiëna was nogal baie interessant. 2 of 3 keer aardwolf in die nag. Een keer 'n erdvark wat ons al hoe minder sien. En vir die voëlkykers het daar saam met die laaste reënbui 'n visvalk aangekom wat vir my baie besonders was.
Natuurbewaaring het my friend een keer gevra vir toestemming om oor sy plaas die vlieg en n' helikopter daar te land indien nodig. Daar was 3 jagluiperde in die ongewing wat hulle wou dart om data te kry oor hulle kondiesie ens. Hulle het ook die ander boere in die ongewing gevra. Die 3 jagluiperde was toe op die buurman se plaas en toe die jagluiperde gedart was het my vriend en sy famielie gaan kyk en fotos geneem saam met die jagluiperde.
- 1 aardwolf gesien laat middag terwyl ek gestap het. Lank vir hom gekyk. Hy het tot so 30m van my gekom voor die wind my wegegee het.
Was onlangs op plaas wes van Musina. Leeu wat van Zim af deurgebreek het drie nagte in 'n ry reg by ons lodge verby geloop in die nag. Ons het hom egter nooit gesien nie. Ek het alleen gejag en sy spore 'n paar plekke in die veld gekry maar ook daar hom nooit gesien nie. Wel een groot luiperdmannetjie en die volgende dag 'n welpie gesien. Laaste nag van die jag het 'n klomp gevlekte hiënas naby aan die lodge geraas.